Siop y Pethe

Siop lyfrau Cymraeg yn Aberystwyth yw Siop y Pethe. Mae'n gwerthu nwyddau Cymraeg a Chymreig gan gynnwys llyfrau, cardiau cyfarch, a CDau.

Agorwyd gan Gwilym a Megan Tudur ar gornel Sgwâr Glyn Dŵr yn Aberystwyth ym mis Rhagfyr 1968. Ystyr "y Pethe" yw'r cyfuniad o werthoedd a diddordebau sy'n ymgorffori diwylliant traddodiadol Cymru, Yn dyfynnu Meic Stephens, Cydymaith i Lenyddiaeth Cymru (1986). ac yn ôl Gwilym roedd yr ymadrodd hwn yn "enw’r cyfnod ar bopeth Cymraeg o bwys" yn ystod y frwydr dros yr iaith yn y 1960au. Agorodd nifer o siopau Cymraeg tebyg ar draws Cymru, ac yn ôl Gwilym  Siop y Pethe oedd y siop Gymraeg fodern gyntaf gan iddi werthu recordiau, cardiau a phosteri yn ogystal â llyfrau. Roedd Siop y Pethe hefyd yn lleoliad swyddfa gyntaf Cymdeithas yr Iaith ar ddechrau'r 1970au.

Penderfynodd Gwilym a Megan werthu'r busnes yn 2013 ar ôl 45 mlynedd wrth y llyw, gan roi'r siop ar werth am £445,000. Roedd Gwilym Tudur (bu farw yn 2024) yn awdur ac ei fwriad oedd ail-gydio yn ei yrfa ysgrifennu wedi gwerthu'r siop. Prynwyd y siop gan Aled Rees yn 2015. Ym Mawrth 2024, cyhoeddwyd y byddai'r siop ar y stryd yn cau a'r busnes yn newid i werthu ar-lein yn unig. Roedd hyn yn dilyn cynnydd mewn costau o ran morgais, tanwydd a llai o bobl yn mynychu'r siop.

 Cyfeiriadau 

 Dolenni allanol 
 Siop y Pethe - siop ar-lein.
 Siop y Pethe  ar wefan Y Fasnach Lyfrau Ar-lein
 Siop y Pethe ar wefan Y Lolfa
   Siop Y Pethe - Saesneg
   Siop Y Pethe - Cymraeg

Categori:Adeiladau ac adeiladwaith yn Aberystwyth
Categori:Cwmnïau a leolir yng Ngheredigion
Categori:Cwmnïau a sefydlwyd ym 1968
Pethe